**AIŠKINAMASIS RAŠTAS**

**DĖL PRITARIMO KLAIPĖDOS MIESTO SAVIVALDYBĖS VIEŠOSIOS ĮSTAIGOS „KLAIPĖDOS ŠVENTĖS“ 2020 M. VEIKLOS ATASKAITAI**

**1. Sprendimo projekto esmė, tikslai ir uždaviniai**.

Šio sprendimo projekto esmė yra pritarti Klaipėdos miesto savivaldybės viešosios įstaigos „Klaipėdos šventės“ 2020 m. veiklos ataskaitai.

**2. Projekto rengimo priežastys ir kuo remiantis parengtas sprendimo projektas.**

Tarybos sprendimo projektas rengiamas gavus Klaipėdos miesto savivaldybės viešosios įstaigos „Klaipėdos šventės“ 2020 m. veiklos ataskaitą (teikiama tvirtinti su tarybos sprendimo projektu).

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 15.5 papunkčiu. Minėtasis papunktis numato, kad Savivaldybės biudžetinių ir viešųjų įstaigų (kurių savininkė yra Savivaldybė), Savivaldybės valdomų įmonių ir organizacijų vadovai kasmet iki balandžio 30 dienos Savivaldybės merui teikia metines veiklos ataskaitas už praėjusius metus (išskyrus švietimo įstaigų vadovus, kurių metinės veiklos ataskaitos rengiamos Lietuvos Respublikos švietimo įstatyme nustatyta tvarka). Meras pateiktas ataskaitas kartu su Tarybos sprendimų projektais, kuriuos rengia Savivaldybės administracijos direktorius, teikia svarstyti komitetams pagal kompetenciją. Komitetai, susipažinę su pateiktomis ataskaitomis, joms gali pritarti arba motyvuotai nepritarti. Komitetui nepritarus pateiktai ataskaitai, ją teikęs įmonės, įstaigos ar organizacijos vadovas gali būti įpareigotas ataskaitą pakoreguoti. Taryba dėl ataskaitų priima sprendimus.

Pažymėtina, kad nepriklausomo auditoriaus institucija atliko Viešosios įstaigos „Klaipėdos šventės 2020 veiklos ataskaitos ir finansinių ataskaitų rinkinio auditą (pridedama).

Taip pat pažymėtina, kad vadovaujantis Lietuvos Respublikos vietos savivaldos įstatymo 29 straipsnio 8 dalies 2 punktu ir Lietuvos Respublikos viešųjų įstaigų įstatymo 10 straipsnio 1 dalies 6 punktu bei kitais teisės aktais viešųjų įstaigų finansinių ataskaitų rinkinius tvirtina Savivaldybės administracijos direktorius.

 **3. Kokių rezultatų laukiama.**

Klaipėdos miesto savivaldybės tarybai pritarus, bus patvirtinta Klaipėdos miesto savivaldybės viešosios įstaigos „Klaipėdos šventės“ 2020 m. veiklos ataskaita.

**4. Sprendimo projekto rengimo metu gauti specialistų vertinimai.**

Nėra.

 **5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nenumatoma.

Pridedama:

1. Viešosios įstaigos „Klaipėdos šventės“ finansinių ataskaitų rinkinio nepriklausomo auditoriaus ataskaita ir išvada už 2020 metus, 38 lapai.

Kultūros skyriaus vedėja Eglė Deltuvaitė

K.Skiotytė-Radienė, (846) 39 61 73